Text file: 11865.txt
author: verso verso
downvotes: 1
end consideration date: 2020-08-13
id: '11865'
number comments: 3
number views: 421
proposal type: Odziv pristojnega organa
response: "Odziv Ministrstva za zdravje\nDirektiva EU je posameznim dr\u017Eavam \u010D\
  lanicam prepu\u0161\u010Dala opredelitev o vklju\u010Ditvi funkcionalnosti EU-KZZ\
  \ na obstoje\u010Do KZZ ali pa izdelati novo, vzporedno kartico. Na \u017Ealost\
  \ prva re\u0161itev v praksi ni primerna in ni gospodarna. Veljavnost EU-KZZ je\
  \ skladno s predpisi EU s prostim o\u010Desom berljiva kartica in je \u010Dasovno\
  \ omejena. EU-KZZ je namre\u010D narejena na precej ni\u017Ejem tehnolo\u0161kem\
  \ nivoju kot KZZ, saj \u0161e ni pametna kartica s \u010Dipom ter je ni mogo\u010D\
  e na daljavo blokirati ter tako prepre\u010Diti njene neupravi\u010Dene uporabe\
  \ (zlorabe) npr. s strani drugih dr\u017Eavljanov EU. EU-KZZ je zato izdana za obdobje\
  \ enega leta, le manj rizi\u010Dnim skupinam zavarovancev (upokojenci, dru\u017E\
  inski \u010Dlani) za dalj\u0161e obdobje. Zaradi mo\u017Enih tveganj zaradi prenehanja\
  \ zavarovanja oziroma zlorab po oceni ZZZS dalj\u0161e obdobje veljavnosti EU-KZZ\
  \ ni primerno. Zmanj\u0161anje \u0161tevila naro\u010Denih kartic in s tem povezanih\
  \ stro\u0161kov ne odtehta morebitnih stro\u0161kov zdravljenja ob prenehanju zavarovanja\
  \ oziroma s tem povezanih zlorab EUKZZ. Dalj\u0161a veljavnost EU-KZZ od sedanje\
  \ bi v teh primerih in njeni tehnolo\u0161ki enostavnosti predstavljala zelo veliko\
  \ tveganje.\nV nasprotju z EU-KZZ je KZZ \xBBpametna kartica\xAB in klju\u010D za\
  \ dostop do podatkov, ki so potrebni za uveljavljanje pravic iz zdravstvenega zavarovanja\
  \ v Sloveniji. Veljavnost KZZ je z veljavnostjo digitalnega potrdila iz varnostnih\
  \ razlogov omejena na deset let (veljavnost prve generacije KZZ pa je celo neomejena).\
  \ Izdelava ter drugi stro\u0161ki izdaje KZZ so vi\u0161ji od EU-KZZ. Vsakokratna\
  \ zamenjava KZZ ob izdaji nove EU-KZZ bi bila nesmiselna in negospodarna. Prav tako\
  \ je iz varnostnih in logisti\u010Dnih razlogov nesprejemljiv dotisk novega datuma\
  \ na \u017Ee izdane kartice. V prihodnosti se na nivoju EU predvideva mo\u017Enost\
  \ takoj\u0161njega preverjanja veljavnosti izdane EU-KZZ (vzpostavitev elektronske,\
  \ pametne kartice EU-KZZ), tako da bo ZZZS takrat ponovno ocenjeval smotrnost zdru\u017E\
  itve obeh kartic: EU-KZZ in KZZ.\nGlede zapisa podatka o krvni skupini pacienta\
  \ na KZZ pa vam sporo\u010Damo, da gre za zdravstveni podatek, ki ga potrebujejo\
  \ zdravstveni delavci, zato je v skladu z Zakonom o zbirkah podatkov s podro\u010D\
  ja zdravstvenega varstva (Uradni list RS, \u0161t. 65/00, 47/15 in 31/18) upravljavec\
  \ teh podatkov Nacionalni in\u0161titut za javno zdravje (NIJZ). Zato menimo, da\
  \ je smiselno, da se ta podatek vodi v okviru celovite elektronske medicinske dokumentacije\
  \ pacienta (oz. v okviru Centralnega registra podatkov o pacientu), torej ne neposredno\
  \ na kartici, temve\u010D v ra\u010Dunalni\u0161ki zbirki podatkov, ki jo vzpostavlja\
  \ NIJZ."
response date: 2020-10-20
response due date: null
sent date: 2020-07-14
title: "zdravstvena kartica naj zdru\u017Euje vse vklju\u010Dno z evropsko zdravstveno\
  \ kartico"
upvotes: 28
url: https://predlagam.vladi.si/predlog/11865
